คำสั่งนายทะเบียนคำสั่งนายทะเบียนที่ ๑๗๑/๒๕๕๕เรื่องให้ใช้แบบ ข้อความเอกสารแนบท้ายสำหรับกรมธรรม์ประกันอัคคีภัยและกรมธรรม์ประกันภัยความเสี่ยงภัยทรัพย์สินที่มีอัตราเบี้ยประกันภัยต่ำกว่ากองทุนส่งเสริมการประกันภัยพิบัติกำหนดตั้งแต่ร้อยละ๒๐ ขึ้นไป[๑] เนื่องจากคณะกรรมการบริหารกองทุนส่งเสริมการประกันภัยพิบัติได้ออกประกาศคณะกรรมการบริหารกองทุนส่งเสริมการประกันภัยพิบัติเรื่อง กำหนดหลักเกณฑ์ วิธีการ และเงื่อนไขตามมาตรา ๑๐ และมาตรา ๑๑แห่งพระราชกำหนดกองทุนส่งเสริมการประกันภัยพิบัติ พ.ศ. ๒๕๕๕ (ฉบับที่ ๔)กำหนดให้การรับประกันภัยสำหรับความเสี่ยงภัยพิบัติ สำหรับผู้เอาประกันภัยกลุ่ม SMEs และอุตสาหกรรม โดยใช้กรมธรรม์ประกันอัคคีภัยหรือกรมธรรม์ประกันภัยความเสี่ยงภัยทรัพย์สิน (IAR)ที่ใช้อัตราเบี้ยประกันภัยต่ำกว่ากองทุน ตั้งแต่ร้อยละ ๒๐ ขึ้นไปบริษัทประกันภัยจะไม่ออกกรมธรรม์ประกันภัยพิบัติและเอาประกันภัยต่อกับกองทุนก็ได้ดังนั้นเพื่อให้มีเอกสารแนบท้ายกรมธรรม์ประกันภัยและอัตราเบี้ยประกันภัยรองรับกับกรณีดังกล่าวอาศัยอำนาจตามมาตรา ๒๙ และมาตรา ๓๐ แห่งพระราชบัญญัติประกันวินาศภัย พ.ศ. ๒๕๓๕นายทะเบียนจึงออกคำสั่งไว้ ดังต่อไปนี้ข้อ ๑ คำสั่งนี้เรียกว่าคำสั่งนายทะเบียนที่ ๑๗๑/๒๕๕๕ เรื่อง ให้ใช้แบบข้อความเอกสารแนบท้ายสำหรับกรมธรรม์ประกันอัคคีภัยและกรมธรรม์ประกันภัยความเสี่ยงภัยทรัพย์สินที่มีอัตราเบี้ยประกันภัยต่ำกว่ากองทุนส่งเสริมการประกันภัยพิบัติกำหนดตั้งแต่ร้อยละ๒๐ ขึ้นไปข้อ ๒ การรับประกันภัยสำหรับความเสี่ยงภัยพิบัติสำหรับผู้เอาประกันภัยกลุ่ม SMEsและอุตสาหกรรมที่บริษัทไม่ออกกรมธรรม์ประกันภัยภัยพิบัติไม่เอาประกันภัยต่อกับกองทุนส่งเสริมการประกันภัยพิบัติและใช้อัตราเบี้ยประกันภัยที่ต่ำกว่ากองทุนส่งเสริมการประกันภัยพิบัติกำหนดตั้งแต่ร้อยละ๒๐ ขึ้นไป ให้บริษัท(๑)ใช้แบบและข้อความเอกสารแนบท้ายสำหรับกรมธรรม์ประกันอัคคีภัยที่แนบท้ายคำสั่งนี้ดังต่อไปนี้(ก) เอกสารแนบท้ายคุ้มครองความเสียหายอันเกิดจากภัยลมพายุ (แบบ อค.1.32)(ข) เอกสารแนบท้ายคุ้มครองความเสียหายอันเกิดจากภัยน้ำท่วม (แบบ อค.1.33)(ค)เอกสารแนบท้ายคุ้มครองความเสียหายอันเกิดจากภัยแผ่นดินไหวหรือภูเขาไฟระเบิดหรือคลื่นใต้น้ำหรือสึนามิ(แบบ อค. 1.34)(๒)ใช้แบบและข้อความเอกสารแนบท้ายสำหรับกรมธรรม์ประกันภัยความเสี่ยงภัยทรัพย์สินที่แนบท้ายคำสั่งนี้ดังต่อไปนี้(ก) เอกสารแนบท้ายคุ้มครองความเสียหายอันเกิดจากภัยน้ำท่วม (แบบ ทส.1.06)(ข) เอกสารแนบท้ายคุ้มครองความเสียหายอันเกิดจากภัยลมพายุ (แบบ ทส.1.07)(ค)เอกสารแนบท้ายคุ้มครองความเสียหายอันเกิดจากภัยแผ่นดินไหวหรือภูเขาไฟระเบิดหรือคลื่นใต้น้ำหรือสึนามิ(แบบ ทส. 1.08)ทั้งนี้ ตั้งแต่บัดนี้เป็นต้นไปสั่ง ณวันที่ ๒๖ ธันวาคม พ.ศ. ๒๕๕๕ประเวช องอาจสิทธิกุลเลขาธิการคณะกรรมการกำกับและส่งเสริมการประกอบธุรกิจประกันภัยนายทะเบียน[เอกสารแนบท้าย]๑. เอกสารแนบท้ายคุ้มครองความเสียหายอันเกิดขึ้นจากภัยลมพายุ (Windstorm Endorsement) (กรณีคุ้มครองภัยธรรมชาติทั่วไปและภัยพิบัติโดยใช้อัตราเบี้ยประกันภัยต่ำกว่ากองทุนส่งเสริมการประกันภัยพิบัติตั้งแต่ร้อยละ๒๐ ขึ้นไป) (แบบ อค.1.32)๒. เอกสารแนบท้ายคุ้มครองความเสียหายอันเกิดขึ้นจากภัยน้ำท่วม (Flood Endorsement)(กรณีคุ้มครองภัยธรรมชาติทั่วไปและภัยพิบัติโดยใช้อัตราเบี้ยประกันภัยต่ำกว่ากองทุนส่งเสริมการประกันภัยพิบัติตั้งแต่ร้อยละ๒๐ ขึ้นไป) (แบบ อค.1.33)๓. เอกสารแนบท้ายคุ้มครองความเสียหายอันเกิดขึ้นจากภัยแผ่นดินไหวหรือภูเขาไฟระเบิด หรือคลื่นใต้น้ำ หรือสึนามิ (Earthquake or Volcanic Eruption or Tidal Wave or Tsunami Endorsement)(กรณีคุ้มครองภัยธรรมชาติทั่วไปและภัยพิบัติโดยใช้อัตราเบี้ยประกันภัยต่ำกว่ากองทุนส่งเสริมการประกันภัยพิบัติตั้งแต่ร้อยละ๒๐ ขึ้นไป) (แบบ อค.1.34)๔. เอกสารแนบท้ายว่าด้วยการจำกัดจำนวนเงินความรับผิดจากภัยน้ำท่วม (Sub Limit for Risks from flood Endorsement) (กรณีคุ้มครองภัยธรรมชาติทั่วไปและภัยพิบัติโดยใช้อัตราเบี้ยประกันภัยต่ำกว่ากองทุนส่งเสริมการประกันภัยพิบัติตั้งแต่ร้อยละ ๒๐ ขึ้นไป) (แบบ ทส.1.06)๕. เอกสารแนบท้ายว่าด้วยการจำกัดจำนวนเงินความรับผิดจากภัยลมพายุ (Sub Limit for Risks from Windstorm Endorsement)(กรณีคุ้มครองภัยธรรมชาติทั่วไปและภัยพิบัติโดยใช้อัตราเบี้ยประกันภัยต่ำกว่ากองทุนส่งเสริมการประกันภัยตั้งแต่ร้อยละ๒๐ ขึ้นไป) (แบบ ทส.1.07)๖.เอกสารแนบท้ายว่าด้วยการจำกัดจำนวนเงินความรับผิดจากภัยแผ่นดินไหวหรือภูเขาไฟระเบิดหรือคลื่นใต้น้ำหรือสึนามิ(Sub Limit for Risks from Earthquake or Volcanic Eruption or Tidal Wave or Tsunami Endorsement)(กรณีคุ้มครองภัยธรรมชาติทั่วไปและภัยพิบัติโดยใช้อัตราเบี้ยประกันภัยต่ำกว่ากองทุนส่งเสริมการประกันภัยพิบัติตั้งแต่ร้อยละ ๒๐ ขึ้นไป) (แบบ ทส.1.08)(ดูข้อมูลจากภาพกฎหมาย)ปริยานุช/ผู้จัดทำ๑๑ กุมภาพันธ์๒๕๕๖ปณตภร/ผู้ตรวจ๒๘ กุมภาพันธ์๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๙ ง/หน้า ๑๐๑/๘ กุมภาพันธ์ ๒๕๕๖